คือหนูคลอดน้องได้เดือนกว่า ละไปฉีดยาคุมแบบ3 เดือน แต่มีประจำเดือนไหลมาเกือบเดือนแร้ว แถมปวดท้องมากๆด้วย จะต้องทำไงค่ะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ โดยฉีดทุก 1 หรือ 3 เดือน ควรไปฉีดให้ตรงนัด อีกทั้งเป็นวิธีการคุมกำเนิดที่สามารถใช้ในผู้ที่กำลังให้นมบุตรได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-คัดตึงเต้านมโดยเลือดที่ไหลจากช่องคลอดผิดปกติจากผลข้างเคียงของยาคุมนั้นควรเป็นลักษณะกระปริดกระปรอย ไม่ไหลมามากจนชุ่มผ้าอนามัยหรือเป็นติดต่อกันหลายวัน ดังนั้นหากมีเลือดไหลออกมามาก ปวดหน่วงท้องน้อย อันนี้น่าจะผิดปกติ ควรไปตรวจหาสาเหตุเพิ่มเติมกับสูตินรีแพทย์ ซึ่งอาจเกิดได้จากหลายสาเหตุเช่นมีเนื้องอกมดลูก/ปากมดลูก มีการติดเชื้อภายในอุ้งเชิงกรานสตรี มดลูกอักเสบ หรือมีโรคเลือดหยุดยากจากเกล็ดเลือดต่ำแนะนำรีบไปพบสูตินรีแพทย์ถ้าเลือดยังออกทางช่องคลอดมาก จนซีด เพลีย และมีปวดหน่วงท้องน้อยร่วมด้วยการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเองค่ะ